Diari Oficial de la Generalitat Valenciana


Sumari del DOGV 916, del 05-10-1988 (1988/812070)

DECRET 140/1988, de 23 de setembre, del Consell de la Generalitat Valenciana, pel qual es concedeixen ajudes als agricultors les explotacions dels quals resultaren afectades pel míldiu de la vinya.
-----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/09/23/140/dof/vci/html**

### Dades del document

Número de DOGV
:   916

Data del DOGV
:   05-10-1988

Secció del DOGV
:   DISPOSICIONS GENERALS

Número del document
:   1988/812070


Data del document
:   23-09-1988

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decreto 140/1988, de 23 de setembre, del Consell de la Generalitat Valenciana, pel qual es concedeixen ajudes als agricultors les explotacions dels quals resultaren afectades pel míldiu de la vinya.  
Les especials característiques climàtiques de l'hivern i la primavera de l'any 1988 han possibilitat que la malaltia del míldiu tinga una gran incidència, que ha afectat grans zones de conreu de vinya a la Comunitat Valenciana.  
L'atac ha produït una disminució important de la collita de raïm i la minva consegüent d'ingressos per als agricultors. La malaltia ha incidit en zones que han estat castigades durant aquests anys anteriors per diverses catàstrofes meteorològiques.  
Catàstrofes que la Generalitat Valenciana ha pal·liat mitjançant la concessió de préstecs.  
La reiteració de fenòmens catastròfics ha produït una forta deterioració de les economies agràries, raó per la qual sembla convenient d'arbitrar mesures que limiten en tant que siga possible la dificultat d'amortitzar els diferents préstecs, i de facilitar les ajudes que permeten de dur a terme els treballs preparatoris de la propera collita.  
Les ajudes consisteixen en la subvenció de crèdits preferents que concediran les Entitats financeres, per tal que el finançament atorgat resulte més favorable, dins les possibilitats amb què compta la Generalitat Valenciana, i en moratòries que es concediran per a préstecs anteriors.  
En atenció d'aquests motius, a proposta dels Consellers d'Economia i Hisenda i d'Agricultura i Pesca, i havent-hi deliberat prèviament el Govern Valencià en la sessió del dia 23 de setembre de 1988,  
DECRETE:  
Article primer  
El Consell de la Generalitat Valenciana, per mitjà de la Conselleria d'Agricultura i Pesca, atorgarà subvencions als titulars d'explotacions agrícoles dedicades al conreu de la vinya que hagen estat afectades greument pel míldiu durant 1988.  
Article segon  
Per a poder accedir a les ajudes previstes en aquest Decret caldrà que haja estat afectat almenys un 30% de la producció de la finca, o parcel·la si s'escau, i que la persona peticionària acredite la seua afiliació a la Seguretat Social Agrària.  
S'exceptuaran d'aquestes ajudes les parcel·les que, havent estat afectades per les tempestes dels dies 24 al 26 de juny de 1988, ja haguessen rebut les ajudes previstes al Decret 112/1988, del Consell de la Generalitat Valenciana.  
Article tercer  
La quantitat total de crèdit que se subvencionarà serà de 2.500 milions de pessetes i la bonificació sobre el tipus d'interés serà equivalent a set punts, en les condicions que estableixen l'Acord de 13 d'abril de 1987 i les seues modificacions posteriors (Conveni Marc entre la Generalitat Valenciana i les Entitats financeres).  
Article quart  
Els crèdits que se subvencionaran revestiran les modalitats següents:  
1. Quantia màxima: 1.500.000 pessetes.  
2. Termini màxim: quatre anys, amb dos de mancança.  
3. Amortització: quotes anuals constants fetes efectives per anys vençuts el 15 de desembre de 1991 i 1992.  
4. Tipus d'interés màxim: 1107o.  
5. La quantia de cadascun dels préstecs es determinarà d'acord amb el barem següent:  
Raïm per a vi: 100.000 PTA/ha.  
Raïm de taula: Aledo, Itàlia: 450.000 PTA/ha.  
Altres varietats: 300.000 PTA/ha.  
6. En tot cas, una sola persona beneficiària no podrà depassar pel conjunt de conceptes acumulats i en tot l'àmbit de la Comunitat Valenciana la quantitat de 1.500.000 pessetes.  
Article cinquè  
Així mateix es concedirà una moratòria de dos anys als que hi han estat afectats ara i que alhora són prestataris en operacions concertades amb Entitats financeres a l'empara d'alguna de les disposicions següents:  
- Decret 81/1986, de 16 de juny, del Consell de la Generalitat Valenciana (gelades abril 86).  
- Decret 108/1986, de 19 d'agost, del Consell de la Generalitat Valenciana (tempestes juliol 86).  
- Decret 129/1986, de 20 d'octubre, del Consell de la Generalitat Valenciana (tempestes setembre i octubre 86).  
- Ordre de 29 de setembre de 1987 de la Conselleria d'Agricultura i Pesca (tempestes estiu 87).  
- Ordre de 14 d'octubre de 1987 de la Conselleria d'Agricultura i Pesca (tempestes tardor 87).  
Article sisé  
La data del pagament a l'efecte del cost d'ajornament per a la Conselleria d'Agricultura i Pesca es fixa en la del 15 de desembre de 1989.  
Article seté  
Les sol·licituds per a obtenir aquestes ajudes s'han de presentar a la Conselleria d'Agricultura i Pesca fins el 15 de novembre de 1988 i s'hi utilitzaran els impresos normalitzats editats per aquesta que facilitaran els Serveis Territorials i les Agenciés d'Extensió Agrària.  
DISPOSICIONS FINALS  
Primera  
La Conselleria d'Agricultura i Pesca elaborarà un Conveni sectorial per a cobertura de danys a l'agricultura, acollit al Conveni Mare Generalitat Valenciana-Entitats financeres per a 1987 i a les modificacions subsegüents, que haurà de complir Els requisits que s'hi estableixen. En aquest Conveni sectorial s'especificaran les condicions de les ajudes que concediran les Entitats financeres.  
Segona  
Aquest Decret entrarà en vigor el dia de la publicació al Diari Oficial de la Generalitat Valenciana.  
València, 23 de setembre de 1988.  
El President de la Generalitat,   
JOAN LERMA I BLASCO  
El Conseller d'Agricultura i Pesca,   
LLUIS FONT DE MORA MONTESINOS  
El Conseller d'Economia i Hisenda   
ANTONI BIRLANGA I CASANOVA


Còpia Permalink ELI